Guðrun Mortensen (f. 1997) úr Susvim og Birita Debes (f. 1995) úr Ægir svumu í morgun 50 frí í 1. riðli. Í riðlinum var eisini Tatiana Perstniova (f. 1996) úr Moldova. Guðrun Mortensen vann riðilin og setti nýtt føroyskt met og juniormet við tíðini 27.23 Shaila millum Garðarnar átti gamla senior metiðá 27.32, sum bleiv sett í DM 2009. Birita átti juniormetið á 27.93 frá HM í 2009. Tíðin hjá Biritu í morgun var 27.94. Á heimasíðuni svimjing. com ber til at síggja video frá svimjingini. Heðin L. Olsen úr Ægir svam 24.18 í 1. riðli. Ein góð tíð, persónligt met og triðskjótasta tíð svomin av einum føroyingi, men ikki nýtt føroyskt met, skrivar svimjing. com. Føroyskt met og juniormet í 50 frí er 23.90, sum Magnus Jákupsson úr HS setti í EJM 2011.